### Beslutningstema

Udvalget skal beslutte, om de vil vedtage nye vandløbsregulativer i [adresse].

### Historik

Udvalget har senest behandlet sagen ved møde den 30. maj og 1. oktober 2024, hvor udvalget besluttede at fremlægge forslagene til vandløbsregulativerne i 8 ugers offentlig høring.

### Sagsfremstilling

Forvaltningen fremlægger vandløbsregulativer til udvalgets vedtagelse. Det er regulativer for 5 målsatte vandløb i [adresse]: Fiskbæk, Lebækgrøften, [adresse], [adresse] og Elias Lauritsen. Forvaltningen foreslår, at de nye regulativer træder i kraft 1. juli 2025.

Med de nye regulativer er der sket en sammenskrivning og modernisering af de hidtil gældende bestemmelser, så regulativerne fremstår i en ensartet og opdateret form. Under udarbejdelse af regulativerne er der lagt vægt på, at tilgodese både hensynet til vandføringen og hensynet til miljøet i vandløbene.

Vedligeholdelsesbestemmelserne er tilpasset de enkelte vandløb. Formuleringerne om grødeskæring, sandopgravning og vedligeholdelse af træer og beplantning langs vandløbene er formuleret, så de - i større grad end hidtil - imødekommer de krav til målopfyldelsen i vandløbene, som er fastsat i Statens Vandområdeplaner.

Forslag til regulativerne har været fremlagt i 8 ugers offentlig høring i 2 omgange. Både ved første og anden høring kom der kritiske bemærkninger til de foreslåede vedligeholdelsesbestemmelser. De kritiske bemærkninger sigtede overvejende på ønsker om yderligere strækninger med håndvedligeholdelse, mere skånsom vedligeholdelse af træer og buske samt mere dødt ved i vandløbene. Der var også utilfredshed med formuleringen om, at der undtagelsesvis kan vedligeholdes med mejekurv på de strækninger, der er fastsat til håndvedligeholdelse. Forvaltningen har - med de nu fremlagte formuleringer - søgt at imødekomme bemærkningerne. Der er introduceret grødeskæring med le som førstevalg i ca. 11 km. ud af de i alt 27 km. vandløb, og mulighed for brug af mejekurv, hvis de fysiske forhold (vandstand eller bundforhold) gør håndvedligeholdelse umulig. Der er også introduceret mulighed for at reducere uønskede stivstænglede grødearter ved brug af for eksempel en grødepincet.

Ændringerne fra de gamle til de nye bestemmelser er oplistet i et skema i redegørelserne til de enkelte regulativer.

### Økonomi

Udgifterne til vandløbsvedligeholdelsen bliver forøget, idet vedligeholdelse med hånd og med grødepincet er dyrere end med den hidtil anvendte mejekurv. For Fiskbækoplandet er merudgiften i størrelsesordenen 40.000 kr./år. Forøgelsen kan rummes indenfor det nuværende vedligeholdelsesbudget.

### Lovgrundlag

Vandløbsloven
Vandløbsmyndigheden har ansvar for at revidere og opdatere regulativerne for offentlige vandløb med passende mellemrum.

Indsatsbekendtgørelsen i medfør af [adresse]
Vandløbsmyndigheden må - ved sin administration af Vandløbsloven - ikke give anledning til, at opnåelse af de fastsatte miljømål bliver forhindret.

Teknik- og Miljøudvalget har kompetencen til at vedtage vandløbsregulativer, hvor der i høringsperioden er kommet væsentlige indsigelser.

### Indstilling Fagchefen for Teknik og Miljø indstiller,

at Teknik- og Miljøudvalget vedtager de 5 fremlagte vandløbsregulativer med ikrafttrædelse 1. juli 2025.

### Beslutning

Indstillingen godkendt.

August Lauritsen (A) deltog ikke i mødet.